Fehér Renátó

1989

költő, szerkesztő, irodalomszervező

Ajánlók: Németh Gábor, Szegő János

SZAKMAI ÖNÉLETRAJZ

Fehér Renátó

Szombathely, 1989. 10. 09.

Önálló kötetek:

Garázsmenet, versek, Magvető Kiadó, 2014.

Holtidény, versek, Magvető Kiadó, 2018.

Torkolatcsönd, versek, Magvető Kiadó, 2022.

Részvétel antológiákban:

Beszámított veszteség, Napkút Kiadó, 2009.

Szép versek, Magvető Kiadó, 2011, 2012, 2013, 2014, 2015, 2018, 2019

Az év versei, Magyar Napló Kiadó, 2013.

R25 – A rendszerváltás után született generáció a magyar lírában, JAK-Prae.hu, 2015.

Hévíz irodalmi antológia 2012–2014, Magvető Kiadó, 2015.

InstaVers antológia, Athenaeum Kiadó, 2016.

Szívlapát, Tilos az Á Könyvek, 2017.

Dies wird die Hypnose des Jahrhunderts – Ungarische Lyrik der Gegenwart, KLAKVerlag, 2019.

Az örök látogató – Konrád György 1933–2019, Noran Libro, 2020.

Amikor a kukák világgá mentek – Mai mesék a zöld jövőért, Móra, 2020

Nézzünk bizakodva a múltba! (társszerkesztő), Cser Kiadó – Hévíz folyóirat, 2020.

Vírus után a világ, Noran Kiadó, 2020.

A Hévízi Hajószakács [előszó, társszerkesztő], Cser Kiadó – Hévíz folyóirat, 2021.

ŠVEJK 100 (társszerkesztő), Cser Kiadó – Hévíz folyóirat, 2021.

A világot szétszerelni (társszerkesztő), Athenaeum Kiadó, 2021.

Szakmai tevékenység:

2008–2011: Körhinta Kör, alapító tag

2010–2019: József Attila Kör, tag

2016–2018: Václav Havel Könyvtár, Prága, kutatói gyakorlat

2016–2018: Litera.hu, szerkesztő

2017–2018: Hévíz folyóirat, szerkesztő [2022 óta főszerkesztő]

2017–2018: Csirimojó Kiadó, szerkesztő

2020–2022: Mester Galéria és Közösségi Tér, kulturális referens

2021–0000: Ferencvárosi József Attila Irodalmi Támogatás, kurátor

Tanulmányok:

2007: Magyar Író Akadémia

2008–2011: ELTE BTK, magyar szak

2011–2014: ELTE BTK, irodalom- és kultúratudomány szak

2012–2013: Károly Egyetem, Prága (Erasmus)

2014–2018: ELTE BTK Irodalomtudományi Doktori Iskola, 1945 utáni magyar irodalom

(abszolutórium)

2015: Károly Egyetem, Prága (Erasmus)

Díjak, ösztöndíjak:

Zelk Zoltán-díj, 2014.

VLRP Visegrádi Irodalmi Rezidens Program ösztöndíja, Prága, 2018.

FEHÉR RENÁTÓ

műveiről szóló kritikák és verseiből készült fordítások

Kritikák a Garázsmenetről:

Czinki Ferenc, Magyar Narancs, 2014. június 12.

Takács Éva: [Üvegfalú liftbe szorultan](http://ujnautilus.info/konyvheti-szemle), ÚjNautilus, 2014. június 14.

Mohácsi Balázs: [Egy generáció nevében](http://www.jelenkor.net/visszhang/268/egy-generacio-neveben), Jelenkor Online, 2014. július 3.

Csepcsányi Éva: [Ahová utasokat már nem szállít a villamos](https://web.archive.org/web/20190408225003/http%3A/www.drot.eu/article/ahova-utasokat-mar-nem-szallit-villamos-85-uk16), DRÓT, 2014. július 5.

Szászi Zoltán: [Remíz helyett – jó irány a Garázsmenet](https://web.archive.org/web/20150410092513/http%3A/ujszo.com/online/kultura/2014/07/31/remiz-helyett-jo-irany-a-garazsmenet), Új Szó Online, 2014. július 31.

Szemes Botond: [Határokon át buszozunk – egy késő esti járat elemzése](http://kuk.btk.ppke.hu/hu/content/hat%C3%A1rokon-%C3%A1t-buszozunk-%E2%80%93-egy-k%C3%A9s%C5%91-esti-j%C3%A1rat-elemz%C3%A9se), KuK, 2014. augusztus 5.

Szeifert Natália: [Ismerős](http://gittegylet.com/2014/08/09/ismeros-feher-renato-garazsmenet/), Gittegylet.com, 2014. augusztus 10.

Vári György: [„Így vagyok itt, egy ország maradéka”](https://www.facebook.com/rrrenatofeher/photos/pb.421451527988026.-2207520000.1412609988./528541947278983/?type=3&src=https%3A%2F%2Fscontent-b-fra.xx.fbcdn.net%2Fhphotos-xfp1%2Ft31.0-8%2F10547781_528541947278983_5368598500097668231_o.png&smallsrc=https%3A%2F%2Fscontent-b-fra.xx.fbcdn.net%2Fhphotos-xpa1%2Fv%2Ft1.0-9%2F10435978_528541947278983_5368598500097668231_n.png%3Foh%3D79596f19174986dd6624dbc7225c7f89%26oe%3D54B299F4&size=1202%2C574&fbid=528541947278983), Népszabadság, 2014. augusztus 16.

Stermeczky Zsolt Gábor: [Random-ország felé meg-megállva](http://felonline.hu/2014/08/20/random-orszag-fele-meg-megallva-feher-renato-koteterol/), FÉLonline.hu, 2014. augusztus 20.

Bende Tamás: [Csak semmi takargatás](http://www.barkaonline.hu/olvasonaplo/4215-feher-renato-garazsmeneter-l), Bárka Online, 2014. szeptember 3.

Harmath Artemisz: [Ex libris](https://www.es.hu/cikk/2014-09-12/harmath-artemisz/ex-libris.html), ÉS, 2014. szeptember 12.

Mizsur Dániel: [A „megszabadulás” ambivalenciája és a történet nélküli személyiség](https://issuu.com/apokrif/docs/25_apokrif_2014_osz), Apokrif, 2014/3.

Tóth Judit Nikoletta: [„…elbóbiskolunk az életünk mellett, a tévé előtt…”](http://artnews.hu/2014/11/03/elbobiskolunk-az-eletunk-mellett-a-teve-elott-1-feher-renato-garazsmenet/), ArtNews.hu, 2014. november 3.

Demény Péter: [Szárnyak a zsömleszagban](https://www.es.hu/cikk/2014-11-07/demeny-peter/szarnyak-a-zsomleszagban.html), Élet és Irodalom, 2014. november 7.

Payer Imre: [Ex libris](https://www.es.hu/cikk/2014-11-14/payer-imre/ex-libris.html), Élet és Irodalom, 2014. november 14.

Takács Éva: [„Így vagyok itt, egy ország maradéka”](http://ujnautilus.info/igy-vagyok-itt-egy-orszag-maradeka), ÚjNautilus, 2014. december 29.

Pál Sándor Attila: [Egy koravén fiatalember panaszai](http://www.irodalmijelen.hu/2015-jan-19-1456/koraven-fiatalember-panaszai), Irodalmi Jelen, 2015. január 19.

Kántor Péter: [Belekérdezni az életbe – Fehér Renátó Zelk-díjára (laudáció)](http://www.litera.hu/hirek/belekerdezni-az-eletbe), Litera.hu, 2014. december 17.

Pethő Anita: [Egy ká-európai költő versei 2014-ből](http://barkaonline.hu/archivum/barka_201502.pdf), Bárka, 2015/2

Szénási Zoltán: [Otthonos otthontalanság](http://www.jelenkor.net/archivum/cikk/14736/otthonos-otthontalansag), Jelenkor, 2015/3

Pogrányi Péter: [Feljegyzések Új-Nosztalgiából](http://epa.oszk.hu/00000/00016/00204/pdf/EPA00016_uj_forras_2015_07_063-066.pdf), Új Forrás, 2015/7

Tary Orsolya: [Fehér Renátó elindul](http://www.hitelfolyoirat.hu/sites/default/files/pdf/16-tary-1.pdf), Hitel, 2016/4

Kritikák a Holtidényről:

[A felejtés és emlékezés terei](https://archivum.ujszo.com/napilap/kultura/2018/04/20/penge), Új Szó, 2018. április 20.

Tóth Judit Nikoletta: [„A zárójelbe tett időszámítással összeszokni, de kibékülni soha”](http://artnews.hu/2018/04/23/a-zarojelbe-tett-idoszamitassal-osszeszokni-de-kibekulni-soha-feher-renato-holtideny-cimu-koteterol), ArtNews.hu, 2018. április 23.

Kálmán C. György: [Időnkben és testünkben](https://www.es.hu/cikk/2018-05-18/kalman-c-gyorgy/idonkben-es-testunkben.html), Élet és Irodalom, 2018. május 18.

Domján Edit: [A jövő itt van, és sose lesz vége](http://kulter.hu/2018/05/a-jovo-itt-van-es-sose-lesz-vege/), kulter.hu, 2018. május 18.

Szentpéteri Izabella: [Állandóan visszagurul a Volkswagen](https://issuu.com/pestibolcsesz/docs/pbu_251-web), Pesti Bölcsész Újság, 2018. június

André Ferenc: Határidő, Helikon, 2018/12

Szabó Csanád: Nincs Sziszüphosz, hogy követ görgessen, Apokrif, 2018. nyár

Lapis József: [A hasonlatok intelligenciájáról](http://www.muut.hu/archivum/29039), Műút, 2018066, 2018. augusztus 7.

Melhardt Gergő: [Fel és alá](http://www.jelenkor.net/archivum/cikk/15522/fel-es-ala), Jelenkor, 2018. július-augusztus

Csete Soma: [Vándorló könyvespolc 24.](http://www.szifonline.hu/?cikk_ID=1014) (Ergonómia és kollázs), SZIFonline, 2018. augusztus 5.

G. Szabó Sarolta: [Ká-Európa újratöltve](https://art7.hu/irodalom/feher-renato-holtideny/), Art7, 2018. szeptember 5.

Gorove Eszter: [Elmaradt találkozás](http://www.szepirodalmifigyelo.hu/pdf/2018/SZIF_2018-4.pdf), Szépirodalmi Figyelő, 2018/4.

Visy Beatrix: [2018 kult verseskönyvei](http://kulter.hu/2019/01/2018-kult-verseskonyvei-top-10/) (Top 10), kulter.hu, 2019. január 14.

B. Kiss Mátyás: [Tengertelenség](http://epa.niif.hu/00000/00016/00242/pdf/EPA00016_uj_forras_2019_05_081-086.pdf), Új Forrás, 2019. május

Bereti Gábor:[Küzdelem a saját nyelvért](https://tiszatajonline.hu/?p=132882), Tiszatáj, 2019. július-augusztus

Versfordítások:

 Angol (7)

(fordítók: Kállay G. Katalin és Kállay Géza; Owen Good;

megjelenések: Modern Poetry Translation, World Literature Today, HLO.hu, stb.)

Cseh (12)

 (fordítók: Robert Svoboda, Tomáš Vašut; Jíři Zeman;

 megjelenések: Psí vino, Revue Prostor, stb.)

 Francia (2)

 (fordító: Orbán Gábor;

 megjelenés: litteraturehongroise.fr )

 Lengyel (3)

 (fordítók: Anna Butrym, Michalina Oziembłowska;

 megjelenések: FA Art, Műút, stb.)

 Német (5)

 (fordítók: Buda György, Peter Holland, Kalász Orsolya, Anne-Marie Kenessey;

 megjelenések: Orte, Dies wird die Hypnose des Jahrhunderts, stb.)

 Norvég (2)

 (fordítók: A. Dobos Éva;

 megjelenés: Samtiden)

Orosz (1)

 (fordító: Daria Anisimova;

 megjelenés: Füredi Fordítói Füzetek)

 Román (1)

 (fordító: Andrei Dosa;

 megjelenés: Füredi Fordítói Füzetek)

 Szlovák (2)

 (fordítók: Tímea Beck, Jitka Rožňová;

 megjelenés: Kapitál, Füredi Fordítói Füzetek)

Fehér Renátó ajánlása a Szépírók Társaságába

Fehér Renátót több minőségében is szeretném a Szépírók Társasága tagjai közé ajánlani.

Mint korosztálya egyik legjelentékenyebb költőjét, akinek az idei költészet napjára jelenik meg harmadik kötete, Torkolatcsönd címmel. Fehér Renátó első kötete (Garázsmenet, 2014) óta radikálisan átépítette poétikája fókuszait, az induló nemzedéki képviselet mandátuma mellett egyre hangsúlyosabbá váltak a határsávok feltérképzései, a társadalmi hierarchiák átvilágításai és a nyelv, a kommunikáció fogalmának és gyakorlatának a vizsgálatai. A generációs beszéd retorikájától az elmúlás trópusain át a csend morfologiájáig – hogy három kötetén át adjunk egy ívet. Utóbbiban ez a lényeges: ki helyett beszél a költő, amikor azt mondja más helyett szólal meg, avagy más száját használja. Kié a cenzus? És ez az a pont, ahol az esszéista Fehér Renátót is bemutathatom vagy az irodalom politikai vetületeit vizsgáló értelmiségit, aki magyar és közép-európai kontextusban is kutatja az ellenállás történeteit, kiváltképp a különböző nyilvánosságok és reprezentációk zsiliprendszereit és azt a delikát kérdést, hogy ki helyett hallgat a költő, amikor azt mondják mások, hogy ne szólaljon meg. Kié a cenzúra? [Az irodalompolitika szót fentebb direkt nem adtam a saját billentyűzetemre.] Továbbá ajánlom a szerkesztőt, aki korábban a Litera virtuális, egy ideje pedig a Hévíz valóságos hasábjait szerkeszti, törekvése különböző alkatú és korú szerzők összekapcsolása; az irodalomszervezőt, aki Ferencvárosban talál ki izgalmas kulturális programokat, különös tekintetettel a társadalmi kérdésekre (válaszokra) és a pályakezdő költők indulására.

Fehér Renátót, ha lenne időgép, az Örley Körbe is ajánlanám, nem csupán a Szépírókba.

Budapest, 2022 március 29.

Szegő János

AJÁNLÁS

Fehér Renátó felvételi kérelméhez

Tisztelt Társaság!

Az unalomig ismert fordulat, mely szerint ezúttal a társaságunkba jelentkezőt nem kell bemutatnunk, ezúttal szimpla, tárgyszerű megúszásnak minősíthető.

Fehér Renátó ugyanis a középgeneráció meghatározó, jelentős költője, szerkesztő, irodalomszervező és köz-ismert homo politicus, valószínűtlenül koravén, tehát demokratikusan ellenzéki szocializációval, ha szabad itt és most ilyen frivolan fogalmazni.

Meggyőződésem, hogy valamennyiünknek jót tenne, ha sorainkban tudhatnánk. Ezért felvételi kérelmét a legnagyobb örömmel támogatom és ajánlom a tagság kitüntető figyelmébe.

Baráti üdvözlettel:

Németh Gábor

Csobánka, 2022. március 24.